देश के हालात को बयां कर गया नाटक ‘15 अगस्त’
विरसाविहार में “अल्फाज थिएटर आर्गेनाइजेशन’ की तरफ से विरसा विहार सोसायटी के सहयोग से बुधवार की शाम पेश नाटक “15 अगस्त’ ने देश के वर्तमान हालात को बखूबी बयां किया। पाली भुपिंदर लिखित और सुदेश विंकल, जसवंत मिंटू तथा मनदीप घई निर्देशित इस नाटक में सामाजिक, आर्थिक और राजनैतिक पहलुओं को बड़े ही गंभीर तौर पर दिखाया गया।
नाटक के मुताबिक जिस देश को आजाद करवाने के लिए हमारे लोगों ने कुर्बानियां दीं और आजादी हासिल की उसी आजाद मुल्क में लोगों को अपने हक और अधिकारों के लिए आवाज उठानी पड़ती है। किस तरीके से लोग अफसरशाही और सियासत मे व्याप्त भ्रष्टाचार और निजी हितों की पीड़ा झेल रहे हैं नाटक में दिखाया गया है।
नाटक में अशोक अजीज, कमलजीत बिष्ट, हनीश राजपूत, काजल शर्मा, राहुल अरोड़ा, पवित्र सिंह, हनी शर्मा, कृष्ण, जय कुमार, जाएश कपूर, सक्षम शर्मा ने दमदार किरदार निभाया है। इस मौके पर केवल धालीवाल, जगदीश सचदेवा, जसवंत सिंह जस, हरिंदर सोहल, दलजीत अरोड़ा, गुलशन सग्गी, हरदीप गिल, अमरपाल आदि मौजूद थे।
विरसा विहार में नाटक का मंचन करते कलाकार, बड़ी संख्या में दर्शक देखने उमड़े।
रंगमंच
hin_Deva hin_Deva hin_Deva mai_Deva hin_Deva hin_Deva